CELEX: 31994D0723
Language: el
Date: 1994-10-26 00:00:00
Title: 94/723/ΕΚ: Απόφαση της Επιτροπής της 26ης Οκτωβρίου 1994 για την τροποποίηση του παραρτήματος Ι κεφάλαιο 3 της οδηγίας 92/118/ΕΟΚ του Συμβουλίου για τον καθορισμό των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο παράρτημα Α κεφάλαιο Ι της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (Κείμενο που παρουσιάζει ενδιαφέρον για τον ΕΟΧ)

Avis juridique important

|

31994D0723

94/723/ΕΚ: Απόφαση της Επιτροπής της 26ης Οκτωβρίου 1994 για την τροποποίηση του παραρτήματος Ι κεφάλαιο 3 της οδηγίας 92/118/ΕΟΚ του Συμβουλίου για τον καθορισμό των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο παράρτημα Α κεφάλαιο Ι της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 288 της 09/11/1994 σ. 0048 - 0050 Φινλανδική ειδική έκδοση: Κεφάλαιο 3 τόμος 62 σ. 0205  Σουηδική ειδική έκδοση: Κεφάλαιο 3 τόμος 62 σ. 0205 

ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Οκτωβρίου 1994 για την τροποποίηση του παραρτήματος Ι κεφάλαιο 3 της οδηγίας 92/118/ΕΟΚ του Συμβουλίου για τον καθορισμό των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν  υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο παράρτημα Α κεφάλαιο Ι της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (Κείμενο που παρουσιάζει  ενδιαφέρον για τον ΕΟΧ) (94/723/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 92/118/ΕΟΚ του Συμβουλίου της 17ης Δεκεμβρίου 1992 για τον καθορισμό των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές  ρυθμίσεις που αναφέρονται στο παράρτημα Α κεφάλαιο Ι της οδηγίας 89/662/ΕΟΚ (1), όπως τροποποιήθηκε από την απόφαση 94/466/ΕΚ της Επιτροπής (2), και ιδίως το άρθρο 15 δεύτερο εδάφιο,  Εκτιμώντας:  ότι, βάσει της εμπειρίας που αποκτήθηκε κατά την εφαρμογή των προβλεπόμενων διατάξεων, θα πρέπει να τροποποιηθούν οι όροι που διέπουν το εμπόριο και τις εισαγωγές δερμάτων οπληφόρων ζώων που δεν καλύπτονται από τις οδηγίες 64/433/ΕΟΚ και 72/462/ΕΟΚ-  ότι, κατά συνέπεια, πρέπει να επαναδιατυπωθεί το παράρτημα Ι κεφάλαιο 3 της οδηγίας 92/118/ΕΟΚ- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Το κεφάλαιο 3 του παραρτήματος Ι της οδηγίας 92/118/ΕΟΚ αντικαθίσταται από το παράρτημα της παρούσας απόφασης.   Άρθρο 2  Η παρούσα απόφαση αρχίζει να ισχύει την 1η Δεκεμβρίου 1994.   Άρθρο 3  H παρούσα απόφαση απευθύνεται στα κράτη μέλη.  Βρυξέλλες, 26 Οκτωβρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 62 της 15. 3. 1993, σ. 49.  (2) ΕΕ αριθ. L 190 της 26. 7. 1994, σ. 26.      ΠΑΡΑΡΤΗΜΑ  "ΚΕΦΑΛΑΙΟ 3 Δέρματα οπληφόρων ζώων (1)() που δεν καλύπτονται από τις οδηγίες 64/433/ΕΟΚ και 72/462/ΕΟΚ και δεν υποβάλλονται σε ορισμένες διαδικασίες δέψης I. A. Οι διατάξεις του παρόντος κεφαλαίου δεν εφαρμόζονται:  - στα δέρματα οπληφόρων ζώων που καλύπτονται από τις οδηγίες 64/433/ΕΟΚ και 72/462/ΕΟΚ,  - στα δέρματα που υποβάλλονται σε πλήρη διαδικασία δέψης,  - στα δέρματα σε κατάσταση "wetblues",  - στα δέρματα σε κατάσταση "pickled pelts",  - στα δέρματα σε κατάσταση "δέρματα κατεργασμένα με άσβεστο" (επεξεργασία με άσβεστο και εν άλμη με pH 12-13 επί τουλάχιστον οκτώ ώρες).  B. Στο πεδίο εφαρμογής που ορίζεται στο σημείο A, οι διατάξεις του παρόντος κεφαλαίου εφαρμόζονται σε νωπά, εψυγμένα ή κατεργασμένα δέρματα.  Κατά την έννοια της παρούσας απόφασης, κατεργασμένα δέρματα είναι τα δέρματα τα οποία:  - είτε έχουν ξηρανθεί,  - είτε έχουν αλατιστεί με προσθήκη άλατος ή άλμης κατά τη διάρκεια τουλάχιστον 14 ημερών πριν την αποστολή τους,  - είτε έχουν υποστεί αλάτισμα κατά τη διάρκεια επτά ημερών με θαλασσινό αλάτι με προσθήκη 2 % ανθρακικής σόδας,  - είτε έχουν υποστεί ξήρανση κατά τη διάρκεια 42 ημερών σε θερμοκρασία τουλάχιστον 20 oC,  - είτε έχουν διατηρηθεί με μέθοδο διαφορετική από τη δέψη, η οποία καθορίζεται σύμφωνα με τη διαδικασία που προβλέπεται στο άρθρο 18.  II. Ενδοκοινοτικές συναλλαγές:  A. Το εμπόριο νωπών ή εψυγμένων δερμάτων υπόκειται στους ίδιους όρους υγειονομικού ελέγχου με εκείνους που εφαρμόζονται στα νωπά κρέατα σύμφωνα με την οδηγία 72/461/ΕΟΚ.  B. Το εμπόριο κατεργασμένων δερμάτων επιτρέπεται υπό τον όρο ότι κάθε παρτίδα συνοδεύεται από ένα εμπορικό έγγραφο που προβλέπεται στο άρθρο 4 παράγραφος 2 στοιχείο α) τελευταία περίπτωση, το οποίο πιστοποιεί ότι:  - τα δέρματα υπέστησαν κατεργασία σύμφωνα με το σημείο I.B.  και - η παρτίδα δεν ήλθε σε επαφή με άλλο προϊόν ζωικής προέλευσης ή με ζώντα ζώα που παρουσιάζουν κίνδυνο σοβαρής μεταδοτικής ασθένειας.  III. Εισαγωγές A. Oι εισαγωγές νωπών ή εψυγμένων δερμάτων επιτρέπονται μόνο όταν προέρχονται από τρίτη χώρα ή από τμήμα τρίτης χώρας από το οποίο οι εισαγωγές όλων των κατηγοριών νωπών κρεάτων των αντίστοιχων ειδών επιτρέπονται κατ' εφαρμογήν της κοινοτικής  νομοθεσίας.  B. Οι εισαγωγές νωπών ή εψυγμένων δερμάτων πρέπει να ανταποκρίνονται στους όρους υγειονομικού ελέγχου που καθορίζονται σύμφωνα με τη διαδικασία που προβλέπεται στο άρθρο 18, και πρέπει να συνοδεύονται από το πιστοποιητικό υγειονομικού ελέγχου που  προβλέπεται στο άρθρο 10 παράγραφος 2 στοιχείο γ).  Γ. Οι εισαγωγές κατεργασμένων δερμάτων τρίτων χωρών που απαριθμούνται στο μέρος 1 του παραρτήματος της απόφασης 79/542/ΕΟΚ (2)(), επιτρέπονται υπό τον όρο ότι κάθε παρτίδα συνοδεύεται από πιστοποιητικό, του οποίου το υπόδειγμα θα καθοριστεί από την  Επιτροπή σύμφωνα με τη διαδικασία που προβλέπεται στο άρθρο 18, το οποίο θα πιστοποιεί ότι:  α) είτε:  - εάν τα δέρματα που προέρχονται από ζώα, τα οποία είναι καταγωγής περιφέρειας τρίτης χώρας ή τρίτης χώρας που δεν υπόκειται, σύμφωνα με την κοινοτική νομοθεσία, σε περιοριστικά μέτρα μετά την εμφάνιση σοβαρής μεταδοτικής ασθένειας στην οποία είναι  ευπρόσβλητα τα ζώα του σχετικού είδους, έχουν υποστεί κατεργασία σύμφωνα με το σημείο I.B ή - εάν τα δέρματα προέρχονται από άλλες περιφέρειες τρίτης χώρας ή από τρίτη χώρα, έχουν κατεργαστεί σύμφωνα με το στοιχείο Ι.Β τρίτη ή τέταρτη περίπτωση,  και β) η παρτίδα δεν ήλθε σε επαφή με άλλο προϊόν ζωικής προέλευσης ή με ζώντα ζώα που παρουσιάζουν κίνδυνο διάδοσης σοβαρής μεταδοτικής ασθένειας.  Δ. Εντούτοις, για τις εισαγωγές από οποιαδήποτε τρίτη χώρα δερμάτων μηρυκαστικών που έχουν υποστεί κατεργασία σύμφωνα με το σημείο I.B, και τα οποία απομονώθηκαν επί 21 ημέρες ή έχουν αποτελέσει αντικείμενο μεταφοράς διάρκειας 21 ημερών χωρίς διακοπή,  το πιστοποιητικό που προβλέπεται στο σημείο Γ αντικαθίσταται από δήλωση που πιστοποιεί ή αποδεικνύει ότι τηρήθηκαν οι απαιτήσεις αυτές, της οποίας το υπόδειγμα θα καθοριστεί από την Επιτροπή σύμφωνα με τη διαδικασία που προβλέπεται στο άρθρο 18."  (1)() Δέρμα οπληφόρων ζώων είναι το δέρμα που καλύπτει τα οπληφόρα ζώα.  (2)() ΕΕ αριθ. L 146 της 14. 6. 1979, σ. 15. Απόφαση όπως τροποποιήθηκε τελευταία από την απόφαση 94/59/ΕΚ της Επιτροπής (ΕΕ αριθ. L 27 της 1. 2. 1994, σ. 53).